ποπλιου αιλιου απολλιναριου μακεδονος και νερατιας απολλωνιδος. ποπλιος αιλιος ποπλιου αιλιου απολλιναριου ιουλιανου υιος σεργια απολλιναριος μακεδων τον περιβολον του ηρωου και τον βωμον κατεσκευασεν εν ω κηδευθησονται οις αν αυτος συνχωρηση ετερος δε ουδεις. ομοιως επεθηκε τω βωμω σορον θιουντηνην εν η κηδευθησεται αυτος και ει τινι ετερω αυτος συνχωρηση δι ενγραφου ετερω δε ουδενι εξεσται κηδευθηναι ει δε μη ο κηδευσας αποτεισει προστειμ[ον] τω φισκω δισχειλια πεντακοσια και τη ιεραπολειτων βουλη αλλο τοσουτον και τω εκδικησαντι δισχειλια πεντακοσια εξουσιαν εχοντος παντος του βουλομενου εκδικειν. ομοιως ουδενι εξεσται επιθειναι επι τον βωμον ετεραν σορον εκτος ει μη ζωντος του απολλιναριου κατα συνχωρησιν του επιθειναι εξουσιαν λαβη μετα δε την τελευτην αυτου το συνολον ουδενι εξεσται επιθειναι ετεραν σορον επι τον βωμον. ο[υ]κ εξεσται δε ουδενι εμπροσθεν του βωμου κατασκευασειν τι ο επισκοτησει τω βωμω η τη επικειμενη κατα αυτου σο[ρω] [ει δ]ε μη και υπερ τουτου αποτισει τη γερουσια προστε[ιμον] πεντακισχειλια. ο[ς] δε υπεναντιον τι ποιησει τοις προγεγραμμενοις εστω μεν υπευθυνος τοις προστ[ειμ]οις και μητε τεκνων [μ]ητ[ε] β[ιου] ονησις ειη [μητ]ε γη βατη μητ[ε] η θαλασσα πλωτη αλλα ατεκνος και αβιος και πηρος [παθη]ματι παντι αποθανοι και μετα θανατον [εχοι] τους υποχθονιους θεους τιμωρους και κεχολωμενους ο τε κελευσας κατασκευα[σαι η ποιησ]αι και ο εργασαμενος αι δε αυτ[αι αραι] αυ[θις] και τοις μη εκδικησασιν περι τουτων. τουτου αντιγραφον απετεθη εις αρχειον.
Phryg. — Hierapolis (Pamukkale) — CIG 3915